hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en en hy hy hy hy hy hy hy hy hy hy hy en en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ՍՈՒՐԻՈՅ ՆԱԽԱԳԱՀԸ ԵՐԿՐԻ ՅԱՌԱՋԻԿԱՅ ՏԱՐԻՆԵՐՈՒ ՔԱՂԱՔԱԿԱՆՈՒԹԵԱՆ ՈՒՐՈՒԱԳԻԾԸ ՆԵՐԿԱՅԱՑՈՒՑ – Գանձասար
Սուր­իոյ նա­խա­գահ Պաշ­շար ալ Ասատ սահ­մա­նադ­րա­կան իր երդ­ման արա­րո­ղու­թե­նէն ետք ար­տա­սա­նած ճա­ռին մէջ ուր­ուագ­ծեց յա­ռա­ջի­կայ տա­րի­նե­րու երկ­րի քա­ղա­քա­կան եւ տն­տե­սա­կան քա­ղա­քա­կա­նու­թեան հիմ­նա­կան ուղ­ղու­թիւն­նե­րը։
Նա­խա­գա­հը ահա­բեկ­չա­կան պա­տե­րազ­մէն դուրս գա­լու կա­րե­ւոր ազ­դակ­ներ հա­մա­րեց ժո­ղո­վուր­դին դի­մադ­րո­ղա­կա­նու­թիւնն ու սուր­ի­ա­կան ըն­կե­րու­թեան կա­յուն պահ­պա­նու­մը, դի­տել տա­լով որ յե­ղա­փո­խու­թեան պատր­ուա­կով պե­տու­թիւն­ներ քայ­քա­յե­լու կարգ մը մե­ծա­պե­տա­կան ու­ժե­րու ծրա­գիր­նե­րը յս­տակ էին։ Անոնք նախ ջա­նա­ցին սար­սա­փի մատ­նել ժո­ղո­վուր­դը ահա­բեկ­չու­թեամբ, անոր մէջ վա­խի եւ անինք­նավս­տա­հու­թեան սեր­մե­րը ցա­նել, որ­պէս­զի դիւ­րաւ զի­ջի իր իրա­ւունք­նե­րէն եւ պայ­քա­րի­լը ան­հե­թե­թու­թիւն հա­մա­րէ։
Մինչ­դեռ պայ­քա­րող ժո­ղո­վուրդ­ներն են, որոնք համ­բե­րու­թեամբ եւ նպա­տա­կաս­լաց ծրա­գիր­նե­րով կը յա­ջո­ղին տի­րու­թիւն ընել իրենց երկ­րին, հո­ղին ու ժա­ռան­գու­թեան։
Նա­խա­գա­հը այ­նու­հե­տեւ շեշ­տեց, որ Սուր­իոյ ժո­ղո­վուր­դը պահ­պա­նեց իր պայ­քա­րե­լու վճ­ռա­կա­մու­թիւնը, եւ ողջ աշ­խար­հին պար­զեց սահ­մա­նադ­րա­կան իր իրա­ւունք­նե­րուն եւ երկ­րին տէր կանգ­նե­լու, իր ճա­կա­տագ­րին բնո­րո­շու­մը ու­րի­շին չյանձ­նե­լու հաս­տա­տա­կա­մու­թիւնը՝ կրե­լով մէկ­տեղ բա­զում զր­կանք­ներ։
Նա­խա­գա­հը քա­ղա­քա­կան առու­մով կա­րե­ւոր հա­մա­րեց թր­քա­կան եւ ամե­րիկ­եան բռ­նագ­րաւ­իչ ու­ժե­րուն երկ­րէն դուրս գա­լը, որուն իրա­կա­նա­ցու­մով միայն կա­րե­լի պի­տի ըլ­լայ խա­ղա­ղու­թեան հաս­տա­տումն ու տն­տե­սա­կան բար­գա­ւա­ճու­մը։
Նա­խա­գա­հը Սուր­իոյ տն­տե­սա­կան իրա­վի­ճա­կի բա­րե­լաւ­ման հա­մար էա­կան հա­մա­րեց տար­բեր ոլորտ­նե­րու մէջ, յատ­կա­պէս այ­լընտ­րան­քա­յին ջեր­մու­ժի առն­չուող, շա­հարկ­ման ծրա­գիր­նե­րու թափ տա­լը այս փու­լին։ Պաշ­շար ալ Ասատ յայտ­նեց նա­եւ, որ յա­ռա­ջի­կայ տա­րի­նե­րուն հարկ է յա­ռաջ տա­նիլ ար­դիւ­նա­բե­րա­կան ոլոր­տը եւ գիւ­ղատն­տե­սու­թիւնը, որոնք պի­տի կա­րե­նան Սուր­իոյ տն­տե­սու­թիւնը ներ­կայ վի­ճա­կէն դուրս բե­րել, նե­րած­ման տո­կոս­նե­րը նուա­զեց­նել եւ ժո­ղո­վուր­դին կա­րիք­նե­րը ապա­հո­վել։
Իրա­կա­նու­թեան մէջ, տն­տե­սա­պէս պա­շար­ուած երկ­րի մը հա­մար էա­կան է տն­տե­սա­կան, ներ­քին իր կա­րո­ղա­կա­նու­թիւնը զար­գաց­նե­լու քա­ղա­քա­կա­նու­թիւնը, եթէ կա­րե­լի ըլ­լայ լուրջ ծրա­գիր­ներ մշա­կել այս ուղ­ղութ­եամբ եւ աշ­խա­տու­ժին հա­մար գոր­ծի կա­րե­լիու­թիւն­ներ ապա­հո­վել, յատ­կա­պէս ելեկտ­րա­կա­նու­թիւն եւ վա­ռե­լա­նիւթ։ Այս առու­մով նա­խա­գա­հին ընդգ­ծու­մը տե­ղին էր՝ տն­տե­սու­թեան անիւը դառ­նա­լու հա­մար նախ անհ­րա­ժեշտ է այ­լընտ­րան­քա­յին ջեր­մու­ժի ապա­հով­ման մի­ջոց­նե­րը զար­գաց­նել եւ սուր­ի­ա­կան լի­րա­յին կա­յու­նու­թիւնը պահ­պա­նել։ Հա­ւա­նա­բար այս ուղ­ղու­թեամբ առա­ջին քայ­լը իր երդմ­նա­կա­լու­թե­նէն ան­մի­ջա­պէս ետք Չի­նաս­տա­նի պատ­ուի­րա­կու­թեան հետ հան­դի­պումն ու այ­լընտ­րան­քա­յին ջեր­մու­ժի ապա­հով­ման հա­մա­ձայ­նու­թիւնն էր։
Սուր­իոյ նա­խա­գա­հը որ­պէս յաղ­թող երկ­րի ղե­կա­վար ելոյթ կ’ու­նե­նար եւ յս­տա­կօ­րէն կը շեշ­տէր ազ­գա­յին գա­ղա­փա­րա­խօ­սու­թեան պահ­պան­ման կա­րե­ւո­րու­թիւնը՝ պե­տու­թեան հիմ­քե­րը ամուր պա­հե­լու եւ հո­ղա­յին ինք­նիշ­խա­նու­թիւնը հաս­տա­տե­լու հա­մար։ Նա­խա­գա­հը կը մեր­ժէր բռ­նագ­րաւ­իչ որե­ւէ ու­ժի ներ­կա­յու­թիւնը սուր­ի­ա­կան հո­ղե­րուն վրայ, յատ­կա­պէս թր­քա­կան բռ­նագ­րաւ­իչ ու­ժե­րը դա­տա­պար­տե­լով։ Մի­եւ­նոյն ատեն նա­խա­գա­հը վեր կ’առ­նէր արա­բա­կան դի­մա­գի­ծի պահ­պա­նու­մը, արա­բա­կան եր­կիր­նե­րու մի­աս­նա­կան շա­հե­րու շեշ­տադ­րու­մը կը կա­տա­րէր ու նշա­ձո­ղը ուղ­ղե­լով արա­բա­կան դա­տին, կ’ընդգ­ծէր Պա­ղես­տի­նի հար­ցին կա­րե­ւո­րու­թիւնը արա­բա­կան ազ­գայ­նա­կա­նու­թեան պահ­պան­ման հա­մընդ­հա­նուր շր­ջա­գի­ծէն ներս։
Սուր­իոյ նա­խա­գա­հին ճա­ռէն կա­րե­լի է եզ­րա­կաց­նել, որ երկ­րի իշ­խա­նու­թիւն­նե­րը տն­տե­սա­կան եւ քա­ղա­քա­կան ծանր պայ­ման­նե­րու յաղ­թա­հա­րու­մը իրա­ւացի­օ­րէն կը պայ­մա­նա­ւո­րեն հե­տեւ­եալ կա­րե­ւոր տու­եալ­նե­րով՝ երկ­րի տն­տե­սու­թեան վե­րա­կանգ­նում, ժո­ղո­վուր­դի ազ­գա­յին գի­տակ­ցու­թեան ամ­րապն­դում, փտա­ծու­թեան ծրագր­եալ վե­րա­ցում, Սուր­իոյ հո­ղա­յին ամ­բող­ջա­կա­նու­թեան պահ­պա­նում, Սուր­իոյ սահ­մա­նադ­րու­թեան վե­րամ­շակ­ման մէջ ժո­ղո­վուր­դի եւ ոչ թէ օտար ու­ժե­րու կամ­քի դր­սե­ւո­րում, բռ­նագ­րաւ­իչ ու­ժե­րու վա­նում եւ այս ամէ­նուն իրա­կա­նաց­ման հա­մար յոյ­սով տո­գոր­ուած աշ­խա­տան­քի ձեռ­նար­կում։
Գործն է ինչ­պէս մար­դուն, նոյն­պէս ալ սուր­ի­ա­կան ըն­կե­րու­թեան հա­յե­լին ու մի­ակ երաշ­խի­քը՝ դի­մա­նա­լու տն­տե­սա­կան պա­շար­ման ծանր լու­ծին տակ ու քայլ առ քայլ եր­կի­րը դուրս բե­րե­լու շր­ջա­փակ­ման ազ­դե­ցու­թե­նէն։
Յա­ռա­ջի­կայ տա­րի­նե­րը կը նա­խա­տես­ուին ըլ­լալ գոր­ծով եւ տն­տե­սա­կան փոքր թէ մեծ ծրա­գիր­նե­րով բնո­րո­շուող տա­րի­ներ։ Այս բո­լո­րին կող­քին ցան­կա­լի պի­տի ըլ­լար տես­նել շու­կա­նե­րու կա­ռա­վար­ման եւ գի­նե­րու հս­կո­ղու­թեան մե­քա­նիզմ­նե­րու բա­նե­ցու­մը՝ առաջ­քը առ­նե­լու սղա­ճի նոր ալիք­նե­րուն, ինչ­պէս նա­եւ օդա­կա­յան­նե­րու եւ ցա­մա­քա­յին թէ ծո­վա­յին եր­թե­ւե­կու­թեան աշ­խու­ժա­ցու­մը՝ եր­կի­րը դուրս բե­րե­լու պա­տե­րազ­մի տա­րի­նե­րու մե­կու­սա­ցու­մէն եւ աշ­խու­ժաց­նե­լու զբօ­սաշր­ջու­թիւնն ու առեւ­տու­րը։
ԽԱՆԱՍՈՐԻ, ԼԻԶՊՈՆԻ ԵՒ ՄԵՐ ԺԱՄԱՆԱԿՆԵՐՈՒ ՊԱՅՔԱՐԻ ՄԻՋՈՑՆԵՐԸ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.